รัฐบาลไทย-ข่าวทำเนียบรัฐบาล-สมอ. ลงพื้นที่ห้างเซียร์รังสิต แจงข้อปฏิบัติผู้จำหน่าย ขายสินค้าต้องได้มาตรฐาน มอก. หลังเรียกผู้ให้บริการเช่าพื้นที่ 9 ห้างดังเข้าหารือ
วันเสาร์ที่ 4 สิงหาคม 2561
สมอ. ลงพื้นที่ห้างเซียร์รังสิต แจงข้อปฏิบัติผู้จําหน่าย ขายสินค้าต้องได้มาตรฐาน มอก. หลังเรียกผู้ให้บริการเช่าพื้นที่ 9 ห้างดังเข้าหารือ
สมอ. ลงพื้นที่ห้างเซียร์รังสิต แจงข้อปฏิบัติผู้จําหน่าย ขายสินค้าต้องได้มาตรฐาน มอก. หลังเรียกผู้ให้บริการเช่าพื้นที่ 9 ห้างดังเข้าหารือ
เลขาธิการ สมอ. สั่งเข้มงวดเจ้าหน้าที่ตรวจติดตามการจําหน่ายสินค้าในห้างสรรพสินค้าชื่อดังของไทย ต้องได้มาตรฐาน มอก. หลังจากที่ได้เรียกเจ้าของสถานประกอบการที่ให้บริการเช่าพื้นที่จําหน่ายสินค้าเข้าฟังการชี้แจงเพื่อรับทราบข้อปฏิบัติการจําหน่ายผลิตภัณฑ์อุตสาหกรรมที่มีพระราชกฤษฎีกากําหนดให้ต้องเป็นไปตามมาตรฐานหรือมาตรฐานบังคับ เมื่อวันที่ 18 พฤษภาคม ที่ผ่านมา
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า ตามที่สมอ. ตราพระราชกฤษฎีกากําหนดให้ผลิตภัณฑ์อุตสาหกรรมหลายชนิดต้องเป็นไปตามมาตรฐาน โดยปัจจุบันมีจํานวน 109 รายการ เพื่อคุ้มครองผู้บริโภคให้ได้รับความปลอดภัย และป้องกันความเสียหายอันอาจจะเกิดต่อชีวิตและทรัพย์สิน และเศรษฐกิจของประเทศ ซึ่งบทบัญญัติของกฎหมายกําหนดให้ผู้ผลิต ผู้นําเข้า และผู้จําหน่าย ต้องผลิต นําเข้า และจําหน่ายเฉพาะผลิตภัณฑ์ที่เป็นไปตามมาตรฐาน และต้องได้รับอนุญาตจาก สมอ. เท่านั้น แต่จากการตรวจติดตามอย่างเข้มงวด พบว่ายังมีผู้ประกอบการกระทําผิดตามพระราชบัญญัติมาตรฐานผลิตภัณฑ์อุตสาหกรรมอยู่ ข้อมูลตั้งแต่เดือนตุลาคมปีที่แล้ว ถึงเดือนกรกฎาคม 2561 สมอ. ได้ตรวจยึดอายัดผลิตภัณฑ์ที่มีคุณภาพไม่เป็นไปตามมาตรฐาน รวมมูลค่ากว่า 2,066 ล้านบาท ส่วนใหญ่เป็นผลิตภัณฑ์เหล็กมูลค่ากว่า 2,014 ล้านบาท ผลิตภัณฑ์ไฟฟ้ามูลค่ากว่า 44 ล้านบาท รองลงมาเป็นผลิตภัณฑ์อาหาร โภคภัณฑ์ ปิโตรเคมีและโพลิเมอร์ และยางตามลําดับ
การลงพื้นที่ชี้แจงข้อพึงปฏิบัติในการเป็นสถานที่จําหน่ายแก่ผู้เช่าพื้นที่จําหน่ายสินค้ากว่า 100 ราย ในห้างเซียร์รังสิตในวันนี้ เป็นการดําเนินการต่อเนื่องภายหลังจากที่ สมอ. ได้เชิญสถานประกอบการที่ให้บริการเช่าพื้นที่จําหน่ายสินค้ารวม 9 ราย ได้แก่ 1) บริษัท เอ็ม บี เค จํากัด มหาชน : ห้างมาบุญครอง 2) บริษัท แอสเสท เวิรด์ รีเทล จํากัด : ห้างพันธุ์ทิพย์ 3) บริษัท เซียร์พร็อพเพอร์ตี้ จํากัด (มหาชน) : ห้างเซียร์รังสิต 4) บริษัท
บวรพงศ์ จํากัด : ห้างเมกาบูรพา 5) บริษัท เจเจ มอลส์ จํากัด : เจ.เจ. มอลส์ 6) บริษัท สยามสินธร จํากัด :
ดิโอลด์สยามพลาซ่า 7) บริษัท อมรศูนย์รวมอะไหล่และอิเล็คทรอนิคส์ จํากัด : อมร กรุ๊ป 8) บริษัท พานาโซนิค ซิว เซลล์ (ประเทศไทย) จํากัด และ 9) ศูนย์การค้าเซ็นเตอร์วัน เข้าฟังการชี้แจงเพื่อรับทราบข้อปฏิบัติการจําหน่ายผลิตภัณฑ์อุตสาหกรรมที่มีพระราชกฤษฎีกากําหนดให้ต้องเป็นไปตามมาตรฐานหรือมาตรฐานบังคับ เมื่อวันที่ 18 พฤษภาคม 2561 ที่ผ่านมา ซึ่งเป็นภารกิจที่สําคัญด้านการตรวจสอบและกํากับติดตามการจําหน่ายสินค้าให้เป็นไปตามมาตรฐานของ สมอ. และเป็นมาตรการหนึ่งของกระทรวงอุตสาหกรรมในการปกป้องคุ้มครองผู้บริโภคให้ได้รับความปลอดภัยจากการใช้ผลิตภัณฑ์อุตสาหกรรม และปกป้องผู้ประกอบการที่ดีที่ดําเนินการถูกต้องตามกฎหมายให้สามารถดําเนินธุรกิจต่อไปได้ รวมทั้งสร้างความเข้าใจในการจําหน่ายสินค้าที่ต้องเป็นไปตามมาตรฐานแก่ผู้จําหน่ายในท้องตลาด
เลขาธิการ สมอ. กล่าวเพิ่มเติมว่า นอกจาก สมอ. จะลงพื้นที่ชี้แจงข้อพึงปฏิบัติในการเป็นสถานที่จําหน่ายแก่ผู้เช่าพื้นที่จําหน่ายสินค้าแล้ว ยังได้จัดทําคู่มือการพิจารณาผลิตภัณฑ์ที่เป็นมาตรฐานบังคับทั้ง 109 ผลิตภัณฑ์ เพื่อมอบให้ผู้ประกอบการร้านจําหน่ายได้นําไว้ใช้เป็นข้อมูลอ้างอิงในการพิจารณาผลิตภัณฑ์ที่ได้มาตรฐานอีกด้วยโดยสามารถสืบค้นข้อมูลได้ที่ www.tisi.go.th หรือสแกน QR Code
และหลังจากนี้ สมอ. จะลงพื้นที่ตรวจติดตามผู้ทํา ผู้นําเข้า และผู้จําหน่ายอย่างเข้มงวด โดยจะดําเนินการทางกฎหมายทันทีสําหรับผู้กระทําผิดตามพระราชบัญญัติมาตรฐานผลิตภัณฑ์อุตสาหกรรม โดยบทลงโทษในกรณีทําหรือนําเข้าผลิตภัณฑ์อุตสาหกรรมโดยไม่ได้รับใบอนุญาต มีโทษจําคุกไม่เกิน 2 ปี ปรับไม่เกิน 1,000,000 บาท หรือทั้งจําทั้งปรับ ร้านค้าที่จําหน่ายผลิตภัณฑ์อุตสาหกรรมที่ไม่เป็นไปตามมาตรฐาน มีโทษจําคุกไม่เกิน 1 เดือน หรือปรับตั้งแต่ 5,000-50,000 บาท หรือทั้งจําทั้งปรับ และแสดงเครื่องหมาย มอก. โดยไม่ได้รับอนุญาต มีโทษจําคุก 3 เดือน ปรับตั้งแต่ 100,000-1,000,000 บาท หรือทั้งจําทั้งปรับ จึงขอให้ประชาชนตรวจสอบข้อมูลผลิตภัณฑ์ก่อนซื้อ และอย่าได้หลงเชื่อซื้อผลิตภัณฑ์ที่ไม่เป็นไปตามมาตรฐาน เมื่อใช้แล้วอาจเกิดอันตรายจากการใช้ผลิตภัณฑ์นั้นได้
2 สิงหาคม 2561